	[bookmark: _GoBack]Európai Parlament
2024-2029
	[image: EP logo RGB_Mute]



<Commission>{FEMM}Nőjogi és Esélyegyenlőségi Bizottság</Commission>

<RefProc>2024/2030</RefProc><RefTypeProc>(DEC)</RefTypeProc>
<Date>21.2.2025</Date>
<TitreType>VÉLEMÉNY</TitreType>
<CommissionResp>a Nőjogi és Esélyegyenlőségi Bizottság részéről</CommissionResp>
<CommissionInt>a Költségvetési Ellenőrző Bizottság részére</CommissionInt>
<Titre>az Európai Unió ügynökségei 2023. évi pénzügyi évre szóló költségvetésének végrehajtására vonatkozó mentesítésről</Titre>
<DocRef>(2024/2030(DEC))</DocRef>
A vélemény előadója:<Depute> Lina Gálvez</Depute>



PA_NonLegDec

VÉLEMÉNY
A Nőjogi és Esélyegyenlőségi Bizottság felkéri a Költségvetési Ellenőrző Bizottságot mint illetékes bizottságot, hogy állásfoglalási indítványába foglalja bele a következőket:
<RepeatBlock-Dec>  
A. 	mivel az EUMSZ 8. cikke kimondja, hogy az Unió tevékenységeinek folytatása során törekszik az egyenlőtlenségek kiküszöbölésére, valamint a nemek közötti egyenlőség előmozdítására, ezáltal létrehozva a nemek közötti egyenlőség általános érvényesítésének elvét; mivel a nemek közötti egyenlőséget a költségvetési folyamat minden szintjén valamennyi uniós szakpolitikába be kell építeni, többek között a nemek közötti egyenlőség szempontját érvényesítő költségvetés-tervezés révén; mivel az egyenlőség a Lisszaboni Szerződés értelmében alapvető jog, és az Unió egyik prioritása, és e jog tiszteletben tartásához elengedhetetlen a nemek közötti egyenlőség megvalósítása; mivel a Nemek Közötti Egyenlőség Európai Intézete (EIGE) központi szerepet játszik az uniós intézmények és a tagállamok e cél elérésében való támogatásában; mivel az EIGE célja a nemek közötti egyenlőség előmozdításához való hozzájárulás és annak megerősítése, beleértve a nemek közötti egyenlőség általános érvényesítését valamennyi uniós politikában, amely feladat terén az intézet létfontosságúnak és hatékonynak bizonyult; mivel ezért hangsúlyozni kell, hogy az EIGE számára feladatai ellátásához elegendő, valamint stabil pénzügyi és emberi erőforrásokat kell biztosítani;
B.	mivel az EIGE-t azért hozták létre, hogy hozzájáruljon a nemek közötti egyenlőséghez és támogassa annak előmozdítását az Unióban, beleértve a nemek közötti egyenlőségnek az összes uniós szakpolitikában és az azokból eredő nemzeti szakpolitikákban történő általános érvényesítését, küzdelmet folytasson a nemi alapú megkülönböztetés ellen, valamint növelje a nemek közötti egyenlőséggel kapcsolatos tudatosságot az uniós polgárok körében;
C.	mivel az EIGE fő küldetése az, hogy kutatás, adatgyűjtés és -közlés, valamint a statisztikák és az adatgyűjtés javítását célzó módszerek kidolgozása révén megvalósítsa a nemek közötti egyenlőséget az EU-ban, mérje a nemek közötti egyenlőség helyzetét mind uniós, mind tagállami szinten, módszertani eszközöket dolgozzon ki és technikai támogatást nyújtson a nemek közötti egyenlőség általános érvényesítéséhez, valamint együttműködjön az uniós intézményekkel, a tagállamokkal, az uniós ügynökségekkel, nemzetközi szervezetekkel, a tudományos körökkel, a civil társadalommal és más érdekelt felekkel;
D.	mivel a nemek közötti egyenlőség uniós mutatója 2023-ban első alkalommal haladta meg a 70 pontot, ami 2022-höz képest szerény, 1,6 százalékpontos növekedést mutat; mivel a uniós összpontszám növekedése a mutató 2013-as első kiadása óta a legnagyobb éves növekedés; mivel egyes területeken a visszalépés jelei mutatkoznak, különösen a gazdasági és jövedelmi mutatók tekintetében; 
E.	mivel 2023-ban az EIGE munkája két tematikus prioritásra összpontosított: az európai zöld megállapodásra és a nemi alapú erőszakra; mivel a válságok súlyosbítják a nők kiszolgáltatottságát és erőszaknak való kitettségét, fokozva a meglévő strukturális egyenlőtlenségeket és súlyosbítva a nemi alapú erőszak valamennyi típusát, beleértve a fizikai, szexuális és pszichológiai erőszakot is; mivel a nemek közötti egyenlőség általános érvényesítése elvének követése, a nemek közötti egyenlőséget figyelembe vevő szempontok alkalmazása és az összes politika nőkre gyakorolt hatásának kutatása a nemek közötti egyenlőség megvalósításának kulcsfontosságú szempontjai; mivel a nők alulreprezentáltak az éghajlat-politika terén a vezető szerepekben, mert még mindig a férfiak töltik be az éghajlattal kapcsolatos döntéshozói tisztségek 67%-át; mivel az EIGE rámutatott arra is, hogy a nők alulreprezentáltak a tiszta innováció létrehozásában és fejlesztésében; mivel ez hozzáadott értéket jelent az európai politikai döntéshozatal számára;
F.	mivel a nemek közötti egyenlőséget az Unióban különösen Oroszország Ukrajna elleni agressziós háborújának következményei, a nőket aránytalanul sújtó megélhetési válság költségei, valamint a nemek közötti egyenlőség és a nők jogai elleni visszaélések befolyásolták; mivel ez tovább mélyíti az egyenlőtlenségeket; mivel az EIGE munkája a nemi alapú erőszakra is összpontosított azáltal, hogy egy, a nemi alapú erőszakról szóló uniós szintű felmérésen dolgozott, hogy megszüntesse a nők elleni erőszak EU-n belüli előfordulásával kapcsolatos 10 éves adathiányt; mivel az EIGE azon dolgozik, hogy bizonyítékokat szolgáltasson a nemi alapú erőszakról, amelyek támogathatják az EU-t és a tagállamokat (és EU-n kívüli országokat is) az erőszak valamennyi formájának felszámolására irányuló erőfeszítéseikben;
G.	mivel az uniós ügynökségek, például az EIGE hozzájárulnak az uniós politikák végrehajtásához, és törekednek egy fenntarthatóbb, befogadóbb és versenyképesebb Európa kialakítására, amely valamennyi uniós polgár javát szolgálja; mivel ezek az ügynökségek decentralizáltak, és ezáltal függetlenek munkaprogramjuk kidolgozása során;
1.	hangsúlyozza, hogy az elmúlt évtizedben a tagállamokon belüli és a tagállamok közötti gazdasági, társadalmi, munkaügyi és nemi egyenlőtlenségek egyre súlyosabbá váltak; emlékeztet arra, hogy az EIGE fontos szerepet játszik az EU-n belüli, nemek közötti egyenlőtlenség mértékének és okainak megértésében és kezelésében; megjegyzi, hogy az EIGE az ügynökség tartós létszámhiányának ellenére folyamatosan magas szinten hajtja végre a költségvetést, amelynek során a végrehajtott kötelezettségvállalási előirányzatok aránya 2023-ban 98%-ot, a végrehajtott kifizetési előirányzatok aránya pedig 83%-ot tett ki; gratulál az EIGE-nek, hogy a munkaprogramjában szereplő célkitűzések 92,76%-át teljesítette; megjegyzi, hogy a nemek közötti egyenlőségre vonatkozó 2023. évi mutató arra összpontosított, hogy a nemek közötti egyenlőtlenségek hogyan befolyásolják a zöld átállásra irányuló erőfeszítéseket, és hogy ezek az erőfeszítések hogyan befolyásolják az egyenlőtlenségeket, különösen az olyan ágazatokban, mint az energia, a környezetbarát technológiai innováció és a közlekedés, és üdvözli, hogy az EIGE kezdeményezései rávilágítanak erre a jelenségre;
2. 	megjegyzi, hogy az EIGE-t az EU nemek közötti egyenlőséggel foglalkozó tudásközpontjaként hozták létre azzal a céllal, hogy független kutatást végezzen és megossza a bevált gyakorlatokat a nemi alapú megkülönböztetés felszámolása érdekében, ötvözze a kutatást, az adatokat és az eszközöket annak érdekében, hogy segítse az EU-t és a tagállamokat abban, hogy befogadó és a nemek közötti egyenlőség szempontjából transzformatív politikákat dolgozzanak ki, és hogy a nemek közötti egyenlőséget valamennyi szakpolitikájukban érvényesítsék; kiemeli, hogy az Uniónak sürgősen elő kell mozdítania a nemek közötti egyenlőséget, tekintettel a folyamatban lévő válságokra, például az éghajlati válságra, a háborúkra, a nemek közötti egyenlőséggel kapcsolatos visszaélésekre és az antidemokratikus mozgalmakra, valamint a széles körű nemi alapú erőszakra; hangsúlyozza, hogy a visszaélések és a nemi alapú erőszak kezelése nem választható el a gazdasági és társadalmi egyenlőtlenségek kezelésétől; felhívja az EIGE-t, hogy küldetésének alapvető részeként kezelje prioritásként azokat a kutatásokat és ajánlásokat, amelyek a nemek közötti bérszakadék csökkentésére, a nők minőségi munkahelyekhez való hozzáférésének növelésére és gazdasági függetlenségük biztosítására összpontosítanak; emlékeztet arra, hogy a nőket súlyosabban érinti a szegénység, és e tekintetben megjegyzi, hogy a nemek közötti bérszakadék az EU-ban 13%, a nyugdíjak terén pedig a nemek közötti különbség 29%, ami hatással van a nők társadalmi jólétére; megjegyzi, hogy az EU-ban a nők az alapvető jogaikat és a testi autonómiájukat fenyegető veszélyeket is tapasztalnak, mivel továbbra is vannak a szexuális és reproduktív egészség és jogok, többek között az abortuszhoz való jog elleni támadások; megismétli, hogy a nőket aránytalanul sújtják az éghajlati válságok, valamint a háborúk és konfliktusok; 
3.	elismeri, hogy az EIGE nagyon sikeres volt a nemek közötti egyenlőséggel kapcsolatos fellépések és kommunikációs kampányok kidolgozásában, hangsúlyozva az intézet fontosságát a tudatosság növelésében;
4.	kiemeli, hogy fontos a nemek közötti egyenlőség általános érvényesítésével kapcsolatos azon intézkedések folytatása, amelyek nem voltak 100%-ban sikeresek, különösen eljárási okokból;
5.	kiemeli az EIGE által végzett fontos kutatást, amely bemutatja, hogy az erőszak az összes nőt érintő egyenlőtlenségek eredménye, de a nők egyes csoportjai, például a fogyatékossággal élő nők valójában jobban ki vannak téve az erőszaknak; felhívja az EIGE-t, hogy a jövőben folytassa az ezzel a sürgető témával kapcsolatos munkáját;
6.	megjegyzi, hogy az EIGE már most is úgy véli, hogy a nők elleni erőszak az emberi jogok egyik legsúlyosabb megsértése a társadalmakban;
7.	egyetért az EIGE kutatásával abban, hogy a fogyatékossággal élő nők és lányok gyakran jobban ki vannak téve a közlekedési szegénység kockázatának a közlekedés korlátozott megfizethetősége, elérhetősége és akadálymentessége miatt;
8.	üdvözli az EIGE nemek közötti egyenlőségről szóló közleményét, amely azt mutatta be, hogy Horvátországban és Görögországban a legmagasabb a nők aránya az üzleti vállalkozások kutatási és innovációs személyzete körében a villamosenergia-, valamint a gáz- és vízellátási ágazatban; megjegyzi, hogy ezek az információk hozzáadott értéket jelentenek a nemek között az energiapiacon tapasztalható egyenlőség okainak megállapításakor;
9. 	megjegyzi, hogy az EIGE személyzeti költségeinek 8,5%-os növekedése a továbbra is magas inflációs rátának és a bérek 2,7%-os indexálásának tudható be, és hogy a személyzet átlagos létszáma 45 maradt; megjegyzi, hogy két szerződéses alkalmazottat foglalkoztattak és finanszíroztak a Bizottság Európai Szomszédságpolitika és Csatlakozási Tárgyalások Főigazgatóságával kötött IPA-hozzájárulási megállapodás alapján; megjegyzi, hogy a Nemek Közötti Egyenlőség Európai Intézetének létrehozásáról szóló, 2006. december 20-i 1922/2006/EK európai parlamenti és tanácsi rendelet 6. cikke kimondja, hogy az EIGE-nek függetlenül, a közérdek szolgálatában kell működnie; emlékeztet arra, hogy az EIGE feladata, hogy gyűjtse, elemezze és terjessze a nemek közötti egyenlőségre vonatkozó információkat, valamint hogy olyan módszertani eszközöket fejlesszen ki, elemezzen, értékeljen és terjesszen, amelyek segítik a nemek közötti egyenlőség valamennyi uniós szakpolitikába és az azokból eredő tagállami politikákba való beépítését; elismeri, hogy az EIGE továbbra is létszámhiánnyal küzd, amint azt a második külső értékelés megállapításai is bizonyítják; hangsúlyozza arra irányuló felhívását, hogy többek között a növekvő sürgős igényekre, a technikai segítségnyújtásra és a szolgáltatásai iránti kérelmekre válaszul az EIGE kapja meg a feladatai ellátásához szükséges költségvetést és személyzeti előirányzatokat; 
10.	emlékeztet arra, hogy az EIGE-t azért hozták létre, hogy segítse az uniós intézményeket és a tagállamokat abban, hogy minden szakpolitikájukban érvényesítsék a nemek közötti egyenlőség szempontjait, és friss tanulmányok rendelkezésre bocsátásával küzdjenek a nemi alapú megkülönböztetés ellen, így az intézet jelentősen hozzájárul a nemek közötti valódi egyenlőség megteremtése érdekében tett erőfeszítésekhez;
11. 	üdvözli az EIGE és a Nőjogi és Esélyegyenlőségi Bizottság (FEMM) közötti folyamatos együttműködést, különösen az intézet hozzájárulását a bizottság folyamatban lévő erőfeszítéseihez a nemi alapú erőszak, a munka és a magánélet közötti egyensúly, a nemek közötti bér- és nyugdíjkülönbség, a válságok nőkre gyakorolt hatása, a nemek közötti egyenlőség általános érvényesítése és a költségvetés-tervezés terén; határozottan támogatja az intézet munkáját, amely lehetővé teszi a bizottság számára, hogy megfelelően végezze munkáját; megjegyzi a megbízható, nemekre lebontott adatok rendelkezésre állásának fontosságát a tényeken alapuló szakpolitikai döntéshozatal érdekében; megjegyzi, hogy az EIGE értékes hozzájárulást tud nyújtani az Európai Parlament valamennyi bizottsága és más uniós ügynökségek számára annak érdekében, hogy jobban érvényesíteni lehessen a nemek közötti egyenlőség szempontját az összes uniós szakpolitikában és fellépésben; felhívja az EIGE-t, hogy kutatása és szakpolitikai döntéshozatala során fogadjon el interszekcionális keretet a marginalizált csoportokhoz tartozó nők – köztük a színes nők, a migránsok, a fogyatékossággal élő személyek és az LMBTIQA+-személyek – előtt álló összetett társadalmi és gazdasági hátrányok kezelése érdekében; hangsúlyozza a lebontott adatok gyűjtésének fontosságát az e csoportokra vonatkozó célzott megoldások kidolgozása érdekében; 
12.	a jelenleg rendelkezésre álló adatok alapján úgy véli, hogy megadható a mentesítés az EIGE igazgatója számára az intézet 2023. évi pénzügyi évre szóló költségvetésének végrehajtására vonatkozóan.
</RepeatBlock-Dec>

